Hvilke muskler rows træner afhænger af hvilken variant, du bruger. Typisk rammer row-variationer den brede rygmuskel, øvre ryg, bagskulder og armbøjerne, fx biceps. Hvis du har albuerne tæt på kroppen, så rammer rows mere den brede rygmuskel, latissimus dorsi, og hvis du har albuerne ude, så rammer de lidt mere den øvre ryg. Hvis du har underhåndsgreb i row-variationerne, så er biceps lidt mere involveret, end hvis du bruger overhåndsgreb.